b'\n_START_ARTICLE_\nJanez Plati\xc5\xa1a\n_START_SECTION_\n\xc5\xbdivljenjepis\n_START_PARAGRAPH_\nRojen je bil v dolini Hrastnica v bli\xc5\xbeini \xc5\xa0kofje Loke kme\xc4\x8dkim star\xc5\xa1em. Kot de\xc4\x8dek je ministriral pri ur\xc5\xa1ulinkah v \xc5\xa0kofji Loki. Ker je bil nadarjen so ga poslali v Ljubljano v \xc5\xa1olo. Bil je dober dijak. Po maturi je vstopil v ljubljansko bogoslovje. V ma\xc5\xa1nika je bil posve\xc4\x8den 16. julija 1914. Potem je bil tri leta kaplan v \xc5\xa0marju, 9 mesecev v Metliki, pet let v Trebnjem, eno leto na Jesenicah, osem let pa v Komendi. Tu so ga leta 1933 aretirali in za \xc5\xa1est mesecev zaprli v Ljubljani in Beogradu. Po zaporu je leta 1934 pri\xc5\xa1el v Smlednik za \xc5\xbeupnika._NEWLINE_Preuredil je \xc5\xbeupnijsko cerkev in trg pred njo. Ustanovil je mo\xc5\xa1ko Marijino kongregacijo, pospe\xc5\xa1eval je Katoli\xc5\xa1ko akcijo. \xc5\xbdupnijo je zaradi vojne moral zapustiti, nastanil se je v \xc4\x8cate\xc5\xbeu po Zaplazom. Skupaj z Viktorjem Vitigojem so ga zajeli partizani in umorili v gozdu v bli\xc5\xbeini \xc4\x8cate\xc5\xbea. Trupli so na\xc5\xa1li ljudje \xc4\x8dez deset dni, oba sta bila ustreljena v glavo. Pokopali so ju na pokopali\xc5\xa1\xc4\x8du v \xc4\x8cate\xc5\xbeu.'